Rezumatul studiului 1 - Alături de Păstor

1. **Păstorul mă păstoreşte. Psalm 23:1-2.**
   * Biblia nu lasă nici o îndoială cu privire la identitatea pastorului: Isus (Ioan 10:14; Evr. 13:20).
   * Ce face pastorul pentru noi?
     + Is. 40:11. Ne Protejează şi ne poartă de grijă cu drag când suntem slăbiţi;
     + Ez. 34:12. Ne cunoaşte şi ne eliberează în zilele rele;
     + Ez. 37:24. Ne oferă legi drepte care ne ajută să trăim corect;
     + Ioan 10:11. Îşi dă viaţa pentru noi;
     + Ioan 10:16. Ne uneşte.
2. **Pe cărări drepte. Psalm 23:3.**
   * Turma porneşte la drum. Păstorul ne călăuzeşte viaţa pe „cărări drepte”, adică pe calea cea dreaptă. Care este acea cale?
     + Cea care ne conduce spre destinaţia potrivită: casa Păstorului, Noul Ierusalim.
     + Cea care ne face să trăim în armonie cu dorinţele Păstorului.
     + Cea care ne transformă în oameni simpli.
   * Putem fi siguri că Dumnezeu ne va călăuzi către destinaţia noastră glorioasă, indiferent dacă călătoria este uşoară sau dificilă.
3. **Fără teamă în vale. Psalm 23:4.**
   * Cât de greu este să ai încredere în Dumnezeu când nu-I vezi mâna! Când întunericul durerii, suferinţei sau fricii te înconjoară, poţi simţi că Dumnezeu te-a abandonat.
   * Din acest motiv, Dumnezeu ne repetă constant în Cuvântul Său: „Nu vă temeţi” .Ne oferă asigurarea că El este cu noi, chiar dacă nu-L putem vedea.
   * Putem să respirăm liniştiţi şi să fim ghidaţi de „toiagul” şi „nuiaua” lui (care ar putea reprezenta Biblia şi Legea).
4. **Încrezător între duşmani. Psalm 23:5.**
   * Pot credincioşii să aibă duşmani? Desigur! Atât vizibili cât şi invizibili, cunoscuţi şi necunoscuţi (Filipeni 3:18; Efeseni 6:12).
   * Totuşi, atunci când ne concentrăm să vedem ce face Dumnezeu pentru noi (întinde masa, ne unge cu untdelemn şi ne face paharul să dea peste), prezenţa duşmanilor noştri este umbrită.
   * Când suntem cu Păstorul, niciun duşman, vizibil sau invizibil, nu ne poate răpi ceea ce El ne-a dat.
5. **Către un destin glorios. Psalm 23:6.**
   * Scriind acest psalm, David este sigur de două lucruri.
     + 1. Primul este că binele şi mila îl vor urma, sau mai bine zis, îl vor urmări mereu. Indiferent cât de adâncă este valea sau cât de perseverenţi ar fi vrăjmaşii, certitudinea bunătăţii şi iubirii nesfârşite a lui Dumnezeu şi siguranţa îndrumării Lui către sfârşitul călătoriei noastre sunt de necontestat.
       2. Al doilea este că, în cele din urmă, avem o locuinţă veşnică unde putem locui în însăşi prezenţa lui Dumnezeu (Apoc. 22:3-4).